Лалиса Манобан

Лалиса Манобан (тай тілінен ลลิษา มโนบาล, ағылшын тілінен Lalisa Manoban, корей тілінен 라리사 마노반; 27 наурыз, 1997 жылы туды, Лиса атымен әйгілі)- Тайландтық әнші, биші және модель. Ол оңтүстік кореялық «BLACKPINK» поп тобының мүшесі және негізгі биші, жетекші рэпер, саб-вокалист және макнэ позицияларын иеленеді. 

 Өмірбаяны және мансап 
 1997-2015: мансабының басталуы 
Лалиса Манобан 1997 жылы 27 наурызда Таиландтың Бангкок қаласында дүниеге келген. Бала кезінен ол биге қызығушылық танытты, тіпті би тобында болды. Ол «GOT7» тобындағы өзінің балалық шақтағы досы BamBam екеуі бір командада - «We Zaa cool» биледі. Олар бірге 2009 жылы Тайландта «JYP» демеушілік жасаған «LG» бағдарламасына қатысты. Олардың би тобы 2010 жылдың қаңтарында 2 орынға ие болды. 2 орын сыйлығы BamBam үшін «JYP»-та 1 ай бойы тәжірибе алу болды. Бұл кезде олар 12-14 жаста болған еді.
«YG» алғаш рет Тайландта тыңдалым өткізген кезде, осы сынақтан өткен Лиса үлкен мүмкіндікке ие болды. Лиса бидің бейнежазбасын ұсынды. Сонымен, ол тірі кастингтен кейін шақырылған 30 әлеуетті интерндердің бірі болды. Ол компания құрылғаннан бері алғашқы шетелдік тәжірибеші болды.
2012 жылы Лиса «Who’s That Girl?» бейнебаянына түсті. 2014 жылы ол Тэянның «Ringa Linga» бейнебаянында түсірілген еді. 

 2016-қазіргі уақыт: BLACKPINK дебюты 
2016 жылы 8 маусымда «YG Entertainment» Лисаның «BLACKPINK» жаңа қыздар тобының мүшесі ретіндегі тизер суретін жариялады. Маусым айының соңында тизерлер қалған қатысушылармен бірге жарияланды - Джису, Дженни және Розе. Дебют күнінде баспасөз конференциясында YG негізін қалаушы Ян Хён Сук топта көшбасшы жоқ екенін мәлімдеді, өйткені «бұл рөлге барлық мүшелер сәйкес келеді және оларды таңдау өте қиын» деп айтқан еді. Лиса негізгі биші, жетекші рэпер және макнэ позицияларын алды. Блэкпинктің дебюті 2016 жылдың 8 тамызында өтті, онда екі жалғыз альбом шықты - «Square One» және «Square Two».

2018 жылдың 21 қыркүйегінде Лиса Корей армия академиясының түлектер жылына байланысты шоуда тұрақты қатысушы ретінде «Real Man 300» әскери ойын-сауық бағдарламасына шақырылды. Шоу оның дебют жасағаннан кейінгі алғашқы тұрақты теледидарлық рөлі болды. Лиса сыртқы келбетіне байланысты 2018 жылы «MBC Entertainment Awards»-та «Жыл кейіпкері» ресми емес атағын алды.5 қарашада ол өзінің саяхат пен өмір салтына арналған YouTube-тегі «Lilifilm» ресми каналын ашты. 2019 жылдың шілдесінде оның 1,3 миллионнан астам жазылушысы бар және YouTube-тен алтын батырмасын алды. 2020 жылы наурызда Лиса «Youth With You Season 2» шоуына қытайлық қыздар тобына би бойынша тәлімгер ретінде шақырылған еді. 
Жеке өмірі
Лиса 5 тіл біледі: тай, корей, ағылшын, жапон және қытай тілдері.

 Стиль 
2016 жылы ол «Mwave» веб-сайтында болған «Сіздің сүйікті қыздар тобының мүшесі?» конкурста жеңімпаз. 2018 жылы Лиса Таиландта «Жыл адамы» сыйлығын жеңіп алды. 2019 жылдың қаңтарында Лиса француздардың сәнді «Celine» брендінің музасы болды. Сондай-ақ, бұл бренд оған үш эксклюзивті шығарылған сөмкелерді сыйлады, дәл сол сөмкелер Анджелина Джоли мен Леди Гагада бар.
2019 жылдың наурыз айында Лиса «AIS Thailand» үшін жаңа бренд-хост болды. Сол жылдың қазан айында ол филиппиндік «Penshoppe» киім брендінің жарнамалық бет-бейнесі болды. Қараша айында Лиса корейлік «Moonshot» косметикалық брендінің бет-бейнесі атанды. 
2020 жылы Лиса Кореядағы «Bulgari» брендінің елшісі болды. Ол «Celine» сәнді брендінің бірінші және жалғыз басты амбассадор атағына ие болды. 2020 жылдың қазан айында Лалиса «MAC» брендінің әлемдік елшісі болғандығы белгілі болды. Ол 3 жыл қатарынан «TCC ASIA» ақпараты бойынша Азиядағы ең әдемі адам атағын иеленіп отыр.

 Қайырымдылық 
2019 жылдың 8 сәуірінде Лиса және басқа «BLACKPINK» мүшелері Оңтүстік Кореяның табиғи апаттардан құтқару жөніндегі «Ұлттық үміт көпірі қауымдастығына» 40 миллион вон сыйға тартты. 
2019 жылдың қыркүйегінде Лиса Таиландтағы су тасқынынан зардап шеккендерге 100000 бат (3300 доллар) сыйлады. 
Лиса мен оның анасы көмекке мұқтаж пациенттерге кардиостимулятор алуға көмектесетін жылжымалы медициналық бөлімшені іске қосу үшін «Let’s be Heroes Concert foundation» қорына ақша аударды.

 Фильмография 
 Ойын-сауық шоу 
2017 жылы : Onstyle бағдарламасында «AttractionTV (LisaTV)» шоуы;
2018 жылы: YouTube, Vlive, Olleh TV, JTBC2 бағдарламаларында «BLACKPINK HOUSE» шоуы; MBC бағдарламасында «Real Men 300»  шоуы;
2020 жылы: iQiyi телебағдарламасында «Idol Producer (season 3)» шоуы; YouTube желісінде «24/365 with Blackpink» шоуы.
2019 жылдың соңында, 2020 жылдың басында ол қытайлық «Qing Chun You Ni 2» шоуында би тәлімгері болды (Idol Producer (season 3)). Шоудың премьерасы 2020 жылдың 12 наурызында өтті. Шоу кезінде Лиса өзінің мықты жақтарын көрсетіп, өзін табысты биші емес, нағыз жаттықтырушы ретінде жариялады.

 Фильмдер 
2020 жылы: Netflix желісінде «Blackpink: Light Up the Sky» фильмінде камео рөлді ойнады

 Дереккөздер 
https://ru.wikipedia.org/wiki/%D0%9B%D0%B8%D1%81%D0%B0_%D0%9C%D0%B0%D0%BD%D0%BE%D0%B1%D0%B0%D0%BD

Санат:BLACKPINK